11. ΒΑΣΙΛΙΚΟΝ ΔΙΑΤΑΓΜΑ της 28 Ιουν./12 Ιουλ. 1955 Περί καθορισμού των δια τον υπολογισμόν των δικαιωμάτων αποταμιεύσεως των Γενικών Αποθηκών λαμβανομένων υπ’ όψιν στοιχείων. Έχοντες υπ’ όψει 1)τας διατάξεις του άρθρ. 26 του Ν.Δ. υπ’ αριθ. 3077/54 «περί Γενικών Αποθηκών», 2)την από 18.5.55 γνώμην της υπό του άρθρ. 19 του ως άνω Ν.Δ/τος προβλεπομένης Επιτροπής, 3)την υπ’ αριθ. 337/55 γνώμην του Συμβουλίου Επικρατείας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν: Άρθρ.1. -Δια  τον  υπολογισμόν  των  κατά (Αντί των σελ. 348,01-350(α) Σελ.349(β) Τεύχος 1145-Σελ. 3 Γενικές Αποθήκες 30.Γ.β.9α-11 τετραγωνικόν μέτρον και κατά δεκαπενθήμερον αδιαίρετον και αναλόγως του είδους καταβλητέων εις τους εκμεταλλευομένους την Γενικήν Αποθήκην δικαιωμάτων αποταμιεύσεως επί αποθηκευομένων προϊόντων ή εμπορευμάτων μη ανηκόντων εις το Δημόσιον λαμβάνονται υπ’ όψει τα κάτωθι στοιχεία επί του ορθού υπολογισμού των οποίων θέλει γνωμοδοτεί η υπό του άρθρ. 19 του Ν.Δ. 3077/54 προβλεπομένη Επιτροπή. α)Η ετησία απόσβεσις των εγκαταστάσεων νοουμένων ως τοιούτων των κτιρίων, μηχανημάτων, επίπλων και σκευών. β)Αι ετήσιαι δαπάναι λειτουργίας και διαχειρίσεως. γ)Η εξυπηρέτησις των διατεθειμένων κεφαλαίων προς 7 1/2% ετησίως, του ορίου ταύτης μη δυναμένου εν πάση περιπτώσει να είναι υπερτέρου του εκάστοτε ισχύοντος νομίμου συμβατικού τόκου. Αρθρ.2.-Δια τον υπολογισμόν του καταβλητέου ειδικού δικαιώματος εισαγωγής και εξαγωγής λαμβάνονται υπ’ όψιν αι πρόσθετοι δαπάναι ή απασχολήσεις του εκμεταλλευομένου την Γενικήν Αποθήκην δια τας συνήθεις συναφείς με την εισαγωγήν του αποθηκευομένου ή την εξαγωγήν αυτού εκ της Γενικής Αποθήκης εργασίας εφ’ όσον δια την εκτέλεσιν αυτών δεν υποχρεούνται κατά Νόμον αι Γενικαί Αποθήκαι. Περί του ορθού υπολογισμού και των εν τω παρόντι άρθρω στοιχείων θέλει γνωμοδοτεί ή η Επιτροπή του άρθρ. 19 του Ν.Δ. 3077/54. Εις τον αυτόν επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος. 